Un irlandez a creat ochelarii care te ajută să vezi în spate. Cât costă o pereche.
Hindsight este proiectul unui inventator irlandez, Alex MacDonald. El a creat ochelarii cu care bicicliștii pot să vadă în spate. Costă 200 de lire. Campion național la ciclism, Marius Petrache a încântat de proiect.
Știi vorba că soacra are ochi și la spate. Pe același principiu, dar la propriu, bicicliștii pot vedea și în urma lor. Și asta cu ajutorul unor ochelari speciali.Hindsight este invenția unui fizician irlandez. Ochelarii sunt creați în tandem cu fostul campion olimpic, Callum Skinner.Proiectul a strâns peste 100.000 de dolari finanțare. Astfel de ochelari vor ajuta nu doar bicicliștii în trafic, ci și în competiții. L-am întrebat pe ciclistul român Marius Petrache despre invenție și uite ce ne-a spus."Am impresia că sunt axați mai mult pe design urban. Și chiar ajută din punctul meu de vedere. Pentru cei mai puțin antrenați, în orașe de exemplu când trebuie să fii super atent la pietoni, mașini, semafoare. Pentru mine ține și de obișnuință pentru că întorc tot timpul capul", a spus Marius Petrache.